# Bojt Község Önkormányzat

**P** o l g á r m e s t e r é t ő l **9.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ELŐTERJESZTÉS**

szociális célú tüzelőanyag beszerzéséről

A helyi önkormányzatokért felelős miniszter által kiírt az államháztartásért felelős miniszter egyetértésével - a Magyarország 2024. évi központi költségvetéséről szóló 2023. évi LV törvény 3. mellékletének 2.2.1. pontjában szabályozott „települési önkormányzatok szociális tüzelőanyag vásárlásához kapcsolódó támogatása” elnevezésű pályázat keretében Bojt Község Önkormányzata 381 q barnakőszén vásárlásához 2 274 189 Ft összegű támogatást kapott.

Az Önkormányzat felvette a kapcsolatot több barnakőszenet forgalmazó céggel, a legkedvezőbb árat a MÁTRA-BRIKETT Kft adta, bruttó 5 969 Ft/q áron.

A szociális tüzelőanyagot biztosító cég a kért tüzelőanyagot az Önkormányzat által igényelt mennyiségenként big bag zsákos kivitelben tudja csomagolni.

Kérem, a Képviselő-testületet, hogy a szociális tüzelőanyag beszerzéséről dönteni szíveskedjen, melyhez javaslom elfogadásra az alábbi:

**H a t á r o z a t i j a v a s l a t**-ot

Bojt Község Önkormányzat Képviselő-testülete a Magyarország 2024. évi központi költségvetéséről szóló 2023. évi LV törvény 3. mellékletének 2.2.1. pontjában szabályozott „települési önkormányzatok szociális tüzelőanyag vásárlásához kapcsolódó támogatása” elnevezésű pályázat keretében kapott barnakőszenet a legjobb ajánlatot adó MÁTRA-BRIKETT Kft-től (3425 Sály, Eötvös telep 31.) szerzi be bruttó 2 274 189 forint értékben. A szállítás ellenértéke 141 629 forint.

Felhatalmazza a polgármestert a szerződés aláírására.

**Felelős:** Bereginé Szegedi Hajnalka polgármester

**Határidő:** azonnal és 2025. február 15.

Biharkeresztes, 2024. november 14.

**Bereginé Szegedi Hajnalka**

polgármester